Stemmen (Gemeen Kerklinneln)

Stemmen () is en Dörp in de Gemeen Kerklinneln in’n Landkreis Veern, Neddersassen. Binnen de Gemeen billt de Oort en egen polietsche Oortschop.

Bi Stemmen höört von öllers ok de lüttje Oort Grafel un de Hüüs von Waterloo (an de L 160) mit bi.

 Geografie 

De Oort liggt op dat linke Över von de Lehrde.

De Naveröörd sünd Neernabargen in’n Noorden, Lehrn un Grafel in’n Noordoosten, Noordkampen in’n Oosten, Witten Kampen in’n Süüdoosten, Odersen un Wittloh in’n Süüdwesten un Hogenabargen un Armsen in’n Noordwesten.

 Historie 

In Stemmen is siet dat 11. Johrhunnert en Watermöhl nawiest. Dat hüdige Gebüüd is von 1898.

In’n Eersten Weltkrieg sünd negen Soldaten ut Stemmen fullen oder vermisst un in’n Tweten Weltkrieg ok negen.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wittloh in’n Kanton Veern höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Kerklinneln in’n Kanton Veern.

De Oort hett vör 1849 to dat Strukturgericht Veern tohöört un denn von 1849 bet 1885 to dat Amt Veern. Na 1885 weer dat in’n Kreis Veern, de 1932 mit’n Kreis Achem tohoopleggt worrn is un den ne’en un grötteren Kreis Veern billt hett.

De Oort is an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn un billt sietdem en Oortschop mit egen Oortsvörsteiher.

 Inwahnertall 

 * tohoop mit Grafel

 Religion 

Stemmen is evangeelsch-luthersch präägt un höört to dat Kaspel von de Jacobi-Kark in Wittloh.

För de Kathoolschen is de St.-Josef-Kark in Veern tostännig.

 Oortsvörsteihers 

 1981–: Johann Twietmeyer

 Kultur 

En Denkmaal för de Fullenen ut de twee Weltkrieg’ steiht in Wittloh bi de Kark.

 Verenen 

De Schüttenvereen Stemmen is 1911 grünnt worrn.

 Weertschop un Infrastruktur 

För Stemmen is de freewillige Füürwehr Odersen mit tostännig.

 Verkehr 

duum|De Bahnhoff in Stemmen
Dör Stemmen löppt de Landsstraat 160, de in’n Noordwesten över Hogenabargen un Lutten na Veern geiht un in’n Süüdoosten över Witten Kampen na Kerkboitzen an de Bundsstraat 209. In’n Süüdwesten geiht von de L 160 de Kreisstraat 19 af, de in Wittloh in de L 159 münnt.

De nächste Autobahn is de Autobahn 27 (Afsnidd Bremen–Wasra). De Opfohrten 26 Veern-Oost in’n Noordwesten un de 27 Wasra-West in’n Süüdoosten doot all beid 15 Kilometer wied weg von Stemmen liggen.

De nächste Bahnhoff is so bi 14 Kilometer in’n Noordwesten de Bahnhoff Veern an de Bahnlien Wunsdörp–Bremen. De Bahnhoff Wasra an de Heidbahn liggt 18 Kilometer in’n Oosten. Op de Bahnlien Veern–Wasra hett dat von 1910 bet 1969 Personenverkehr geven. Stemmen hett en egen Bahnhoff an düsse Bahnlien. De Deelafsnidd Stemmen–Wasra is aver al 1936 stillleggt worrn. De Afsnidd Veern–Stemmen warrt vondaag blots noch för Museumsfohrten bruukt.

 Footnoten 

 Weblenken 

Kategorie:Oort
Kategorie:Landkreis Veern